**Προκήρυξη- Πρόσκληση**

**Πρόγραμμα Μεταπτυχιακών Σπουδών**

 **«Καρδιοπνευμονική Αποκατάσταση και Αποκατάσταση πασχόντων ΜΕΘ»**

Η Ιατρική Σχολή του Πανεπιστημίου Αθηνών οργανώνει και λειτουργεί Πρόγραμμα Μεταπτυχιακών Σπουδών (ΠΜΣ) το οποίο οδηγεί στην απόκτηση Δίπλωματος Μεταπτυχιακών Σπουδών (ΔMΣ) στην **«*Καρδιοπνευμονική Αποκατάσταση και Αποκατάσταση Πασχόντων ΜΕΘ*»** για το ακαδημαϊκό έτος 2024-2025. Την διοικητική υποστήριξη του ΠΜΣ ασκεί η Ιατρική Σχολή του Πανεπιστημίου Αθηνών.

Η διάρκεια του ΠΜΣ για απόκτηση ΔMΣ είναι τέσσερα (4) εξάμηνα. Η διδασκαλία των μαθημάτων πραγματοποιείται στο αμφιθέατρο «Γ.Π Λιβανός» της Α Πανεπιστημιακής Πνευμονολογικής Κλινικής του Ν.Ν.Θ.Α «Η ΣΩΤΗΡΙΑ» καθώς και σ’ άλλες αίθουσες και εργαστήρια του Ν.Ν.Θ.Α «Η ΣΩΤΗΡΙΑ» και στην Α Κλινική Εντατικής Θεραπείας του ΕΚΠΑ στο Γ.Ν.Α «ΕΥΑΓΓΕΛΙΣΜΟΣ».

Για την απόκτηση ΔΜΣ γίνονται δεκτοί, κατόπιν επιλογής, κάτοχοι τίτλου του Α΄ κύκλου σπουδών των Τμημάτων της Ιατρικής Σχολής, Τμημάτων Νοσηλευτικής, ΑΕΙ και ΤΕΙ, Φυσικοθεραπευτές, Εργοθεραπευτές, Διαιτολόγοι, Ψυχολόγοι και απόφοιτοι της Σχολής Φυσικής Αγωγής και Αθλητισμού (ΣΕΦΑΑ) της ημεδαπής ή ομοταγών, αναγνωρισμένων από τον ΔΟΑΤΑΠ, ιδρυμάτων της αλλοδαπής, καθώς και απόφοιτοι άλλων Τμημάτων ΑΕΙ της ημεδαπής ή ομοταγών, αναγνωρισμένων της αλλοδαπής.

Ο αριθμός των μεταπτυχιακών φοιτητών που θα επιλεγούν και θα εγγραφούν κατά το χειμερινό εξάμηνο του ακαδημαϊκού έτους 2024-2025 στο ΠΜΣ για απόκτηση ΔΜΣ είναι έως και 30 με δυνατότητα αύξησης μόνο για ιδιαίτερες κατηγορίες υποψηφίων σύμφωνα με το νόμο Ν.4485/17. Οι υποψήφιοι θα εγγραφούν στην Ιατρική Σχολή του Πανεπιστημίου Αθηνών. Τα μαθήματα θα ξεκινήσουν το χειμερινό εξάμηνο του ακαδημαϊκού έτους 2024-2025.

Οι ενδιαφερόμενοι που θα παρακολουθήσουν το ΠΜΣ, καλούνται να υποβάλλουν τα ακόλουθα δικαιολογητικά από τις **27/04/24** **έως τις** **15/06/24** και ώρα 10.00-14.30 στην γραμματεία του ΠΜΣ που βρίσκεται στο νοσοκομείο Ν.Ν.Θ.Α «Η ΣΩΤΗΡΙΑ», Α Πνευμονολογική Κλινική ΕΚΠΑ, τέλος κίτρινης γραμμής ισόγειο, Μεσογείων 152 ΤΚ 11527 καθημερινά από τις 10.00-14.30 ή μπορείτε να υποβάλετε την αίτηση υποψηφιότητας καθώς και τα δικαιολογητικά σε μορφή pdf, μέσω εφαρμογών αποθήκευσης/ διαμοίρασης αρχείων φάκελο στο respmed@med.uoa.gr.

Απαραίτητα δικαιολογητικά είναι:

1. Αίτηση Συμμετοχής που βρίσκεται στο <site της Ιατρικής Σχολής Αθηνών (www.grammateia.med.uoa.gr)
2. Βιογραφικό σημείωμα
3. Αντίγραφο πτυχίου ή βεβαίωση περάτωσης σπουδών
4. Δημοσιεύσεις σε περιοδικά με κριτές, εάν υπάρχουν
5. Αποδεικτικά επαγγελματικής ή ερευνητικής δραστηριότητας, εάν υπάρχουν
6. Φωτοτυπία δύο όψεων της αστυνομικής ταυτότητας
7. Δύο συστατικές επιστολές
8. Πιστοποιητικό γλωσσομάθειας αγγλικής/γαλλικής γλώσσας, επιπέδου Β2

Οι φοιτητές από ιδρύματα της αλλοδαπής πρέπει να προσκομίσουν πιστοποιητικό αντιστοιχίας και ισοτιμίας από τον ΔΟΑΤΑΠ, σύμφωνα με το άρ.34, παρ. 7 του Ν. 4485/17.

Η κατάθεση πλήρους φακέλου υποψηφιότητας ακολουθείται από προφορική συνέντευξη κατόπιν ενημέρωσης από την Γραμματεία του ΠΜΣ είτε με e mail είτε τηλεφωνικώς.

Η παρακολούθηση του Προγράμματος για λήψη ΔΜΣ, συνεπάγεται καταβολή διδάκτρων από κάθε φοιτητή / τρια για τα λειτουργικά έξοδα που ανέρχονται συνολικά σε 4.000 €. Τα δίδακτρα καταβάλλονται σε 4 δόσεις (οι φοιτητές / τριες πρέπει να προσκομίσουν στη Γραμματεία αντίγραφο της σχετική απόδειξης).

Για περισσότερες πληροφορίες οι ενδιαφερόμενοι μπορούν να απευθύνονται καθημερινά από τις 11.00-14.00 στο τηλέφωνο 2107774163 ή αποστέλλοντας e mail (respmed@med.uoa.gr) απευθύνοντας το ερώτημά τους σtην γραμματεία του ΠΜΣ.

O Διευθυντής του ΠΜΣ

Π. Μπακάκος

Καθηγητής